ANDREW WOMMACK EVANKELIUMIN ÄÄRELLÄ
UUSI LUOMUS JA PYHÄ HENKI 4/10
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Olen tässä sarjassa puhunut siitä, millainen todellinen kristitty on.
Mitä Jumala-suhteeseen tarvitaan? Aiheesta liikkuu paljon väärää tietoa.
Luultavasti suurin osa niistä, jotka eivät pidä itseään kristittyinä, -
on sitä mieltä, että Jumala arvioi meitä sen mukaan, -
olemmeko tehneet enemmän hyvää vai pahaa.
Edellisissä jaksoissa olen selittänyt Raamatun pohjalta, ettei asia ole niin.
Sitten on ns. kulttuurisesti kristittyjä eli sellaisia ihmisiä, -
jotka ovat syntyneet kristilliseen perheeseen -
ja omaksuneet kristilliset arvot, eivät jonkin muun uskonnon arvoja, -
mutta joilla ei ole henkilökohtaista suhdetta Jumalaan.
Todella monet kristityiksi kutsutuista ihmisistä ovat tällaisia.
Tiedän, että joku loukkaantuu tästä, -
mutta ilman suhdetta Jumalaan he eivät pääse taivaaseen kuoltuaan.
Jeesus sanoi jakeessa Joh. 14:6 "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Usko Jeesuksen olemassaoloon ei riitä, vaan Hänen on oltava Herrasi.
Jakeen Jaak. 2:19 mukaan jopa paholainen uskoo Häneen ja vapisee.
Näissä ensimmäisissä jaksoissa olen painottanut tätä asiaa.
Jeesusta tulee kunnioittaa Jumalana samalla tavalla kuin Isää.
Puhuin miehestä, joka tuli Jeesuksen luo jakeissa Mark. 10:17―22.
Hän piti Jeesusta hyvänä opettajana muttei uskonut Häneen Jumalana.
Siksi Jeesus torjui hänet. Mies lähti pois Jeesuksen luota -
eikä ottanut pelastusta vastaan. Pelastus on otettava vastaan lahjana.
Sitä ei voi ansaita, vaan se on otettava vastaan uskon kautta.
Valitettavasti useimmat eivät ymmärrä tätä, ja siksi juuri opetan siitä.
Jatketaan Johanneksen evankeliumin luvusta 3.
Tässä Nikodemos-niminen fariseus tuli Jeesuksen luo yöllä.
Joh. 3:1 "Mutta oli mies, fariseusten joukosta, nimeltä Nikodeemus, -
juutalaisten hallitusmiehiä. Hän tuli Jeesuksen tykö yöllä..."
Miksi hän tuli Jeesuksen luo yöllä?
Koska häntä nolotti tai pelotti lähestyä Jeesusta päivällä.
Fariseukset ja uskonnollinen järjestelmä vastustivat Jeesusta.
Nikodemos kunnioitti Jeesusta ja halusi kuulla Hänen neuvojaan, -
mutta pelkäsi siitä koituvia seurauksia.
Se ei ole hyvä juttu. On paljon ns. kaappiuskovaisia, -
jotka ehkä sydämessään uskovat Jeesukseen, mutteivät puhu siitä.
Jeesus sanoi, että ellemme tunnusta Häntä ihmisten edessä, -
Hän ei tunnusta meitä Isän edessä.
Se ei tarkoita, ettemme pelastuisi, jos emme ole täydellisiä -
tai jos joskus pelkäämme, mutta emme voi olla uskovia salaa.
Jae 2 "Hän tuli Jeesuksen tykö yöllä ja sanoi hänelle: -
'Rabbi, me tiedämme, että sinun opettajaksi tulemisesi on Jumalasta, -
sillä ei kukaan voi tehdä niitä tunnustekoja, joita sinä teet, -
ellei Jumala ole hänen kanssansa.'" Hän tunnusti Jeesuksen profeettana, -
muttei tässä vaiheessa Jumalana. Kertomus loppui onnellisesti, -
sillä kun Jeesus ristiinnaulittiin, Nikodemos uskalsi ottaa -
Jeesuksen ruumiin ristiltä Joosef Arimatialaisen kanssa.
Hän teki sen täysin avoimesti.
Lisäksi Nikodemos puolusti Jeesusta, kun Sanhedrin, -
juutalaisten suuri neuvosto aikoi ryhtyä toimiin Häntä vastaan.
Nikodemoksen usko siis kasvoi, joko tässä tilanteessa tai myöhemmin.
Lopulta Nikodemos tunnusti avoimesti kuuluvansa Jeesukselle.
Uskon, että hän oli uudestisyntynyt. Tällä kertaa hän kuitenkin tuli yöllä.
Hän oli valmis myöntämään, että Jeesuksella oli Jumalan voitelu, -
koska Jeesus teki ihmeitä.
Jeesus vastasi Nikodemokselle samaan tapaan kuin hallitusmiehelle, -
josta puhuimme viime jaksossa. Ei riitä, että uskoo Jeesukseen -
hyvänä ihmisenä ja opettajana, vaan vaaditaan enemmän.
Jeesus vastasi jakeessa 3: "Totisesti, totisesti minä sanon sinulle: -
joka ei synny uudesti, ylhäältä, se ei voi nähdä Jumalan valtakuntaa".
Jos joku ei voi edes nähdä Jumalan valtakuntaa, -
hän ei taatusti pääse sinne sisään.
Jos et ole syntynyt uudesti, et ole edes Valtakunnan ovella.
Et ole astunut suhteeseen Jumalan kanssa. Nikodemos järkyttyi tästä.
Jae 4: "Nikodeemus sanoi hänelle: 'Kuinka voi ihminen vanhana syntyä?
Eihän hän voi jälleen mennä äitinsä kohtuun ja syntyä?'"
Jeesus sanoi, että ihmisen täytyy syntyä uudesti ylhäältä.
Jeesus ei puhu fyysisestä syntymästä, josta Nikodemos puhuu -
ihmetellessään, voiko aikuinen mennä takaisin äitinsä kohtuun.
Meidän pitäisi oikeastaan puhua ylhäältä syntymisestä, -
koska Jeesus puhui siitä, mutta Nikodemos käsitti asian toisin.
Jeesus selitti jakeessa 5: "Totisesti, totisesti minä sanon sinulle: -
jos joku ei synny vedestä..."
Vesi viittaa luonnolliseen syntymään, istukkaan, lapsiveteen ynnä muuhun.
Jeesus siis sanoo, että ellei ihminen synny sekä luonnollisesti -
että Hengestä, hän ei pääse Jumalan valtakuntaan.
Syntyminen uudesti ylhäältä on siis toinen syntymä.
Voimme tulla maailmaan vain luonnollisen syntymän kautta, -
emmekä voi olla vain henkiä, jotka liitelevät ympäriinsä.
Samoin emme voi päästä Jumalan valtakuntaan -
muuten kuin hengellisen syntymän eli ylhäältä syntymisen kautta.
Meidän on synnyttävä ensin fyysisesti ja sitten Hengestä -
päästäksemme Jumalan valtakuntaan. Silloin sisällämme tapahtuu muutos.
Tämä on tärkeä ymmärtää, koska on valtavasti ihmisiä, -
jotka eivät käy kirkossa ja ajattelevat, että jos he vain ovat hyviä ihmisiä, -
heillä on yhteys Jumalaan. He eivät ymmärrä, että vaaditaan muutos.
Meidän täytyy syntyä uudesti. Sisällämme on silloin uusi ihminen.
2. Kor. 5:17―18 "jos joku on Kristuk- sessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut.
Mutta kaikki on Jumalasta, joka on sovittanut meidät itsensä kanssa..."
Aito kristitty ei vain pidä tiettyjä asioita totena.
Moni jopa uskoo nämä asiat epäilemättä niitä lainkaan.
He uskovat, että Jumala on olemassa ja että Jeesus on Jumalan Poika.
He saattavat jopa palvoa Jeesusta lihaksi tulleena Jumalana.
Pelkkä uskominen näihin asioihin ei kuitenkaan riitä.
Sinun pitää uskoa Jeesukseen Pelastajanasi -
ja lakata luottamasta itseesi ja omiin uskonnollisiin suorituksiisi.
Kun teet näin, sinussa tapahtuu muutos.
Jos näin ei ole käynyt, et ole todella antanut elämääsi Jeesukselle.
Pelastuksessa ei ole kysymys vain totuuden myöntämisestä.
Sinun täytyy sitoutua tuohon totuuteen siinä määrin, -
että sinussa tapahtuu muutos ja sinusta tulee uusi luomus.
Siksi on niin paljon ihmisiä, jotka uskovat kristinuskon totuuksiin.
He tunnustavat Isän ja Jeesuksen jumaluuden, kymmenen käskyä -
ja vuorisaarnan kaltaiset opetukset ja maksavat kymmenykset.
He ovat hyviä ihmisiä, jotka uskovat oikeisiin asioihin, -
mutta he eivät ole kohdanneet Jeesusta henkilökohtaisesti -
eivätkä muuttuneet sisäisesti. He elävät puolikristillistä elämää.
Heillä on yhä sellaisen ihmisen luonto, joka ei tunne Jumalaa.
He tunnustavat kaikki oikeat asiat, mutteivät ole muuttuneet sisäisesti.
Rukoilen, että ymmärrätte tämän.
Kristinusko ei ole vain kokoelma uskomuksia, se on suhde Jumalaan.
Se on henkilökohtainen suhde Jumalaan Jeesuksen kautta -
ja saa aikaan muutoksen ihmisen sisällä. Et ole enää sama ihminen.
Moni kristitty kuvaa itseään vanhaksi syntiseksi, joka on pelastettu armosta.
He näkevät itsensä samana ihmisenä kuin ennenkin ja ajattelevat, -
että muutos tapahtuu taivaassa.
Siellä tapahtuu kyllä jokin muutos. Tämä fyysinen ruumiimme muuttuu.
Kuolevaisesta ruumiistani tulee kuolematon ja turmeltumaton -
ja turmeltuneesta sielustani puhdas.
Henkeni on kuitenkin jo muuttunut.
Uskovan elämä ei ole sitä, että yritän muuttua ja tulla paremmaksi.
Se on sitä, että Jeesuksesta tulee Herrani. Silloin synnyn uudesti -
ja sisimmässäni tapahtuu muutos. Elämäni vaihtuu toiseen.
Muutos ei ole ensisijaisesti ulkoinen. Koska muutun sisäisesti niin paljon, -
että ymmärrän sen ja vaellan muutoksessa, käytöksenikin muuttuu.
Uskovan elämässä tulisi näkyä jonkinlainen muutos.
Jos olit ennen alkoholisti tai huumeidenkäyttäjä -
tai kävit naisissa, käytöksesi tulisi muuttua näkyvästi, -
mutta se on Jumala-suhteen sivutuote, ei alullepanija.
Jos tulet Jeesuksen luo sellaisena kuin olet -
ja otat Hänet Herraksesi, sisälläsi tapahtuu konkreettinen muutos.
Sitä mukaa, kun uudistat mieltäsi, -
tuo muutos alkaa vaikuttaa tekoihisi, puheisiisi ja pukeutumiseesi, -
mutta nuo asiat ovat pelastuksen sivutuotteita.
Palaan vielä jakeeseen 2. Kor. 5:17 "Jos joku on Kristuksessa..."
Tämä tarkoittaa ihmistä, jolla on yhteys Jumalaan Jeesuksen kautta.
"Jos joku on Kristuksessa, niin hän on uusi luomus; se, mikä on vanhaa, -
on kadonnut, katso, uusi on sijaan tullut."
On selvää, ettei tässä puhuta fyysisestä kehosta.
Jos olet mies ennen uskoontuloa, olet mies sen jälkeenkin.
Jos olet nainen, pysyt naisena. Jos olet lihava, olet sitä edelleen.
Myöskään sielusi eli tunteesi ja persoonallisuutesi -
eivät muutu välittömästi. Muutos vaikuttaa niihin kyllä.
Masennuksen ja pelon pitäisi lähteä sitä mukaa, kun uudistat mieltäsi.
Muutos, josta tässä puhutaan, ei tapahdu automaattisesti -
kehossasi, mielessäsi tai tunteissasi, mutta henkesi muuttuu sillä hetkellä, -
kun synnyt uudesti ylhäältä tai Hengessä.
Sinusta tulee uusi luomus, ja sisälläsi tapahtuu muutos.
Todellinen, uudestisyntynyt kristitty on siis sisäisesti muuttunut ihminen.
Hän on sisäisesti aivan uusi luomus.
Hänen kuollut, syntinen luontonsa on poissa, ja tilalla on Jumalan luonto.
Hänellä on sisällään Jumalan voima ja kyvyt.
Sen pitäisi tuottaa valtava muutos hänen kehossaan ja mielessään, -
mutta muutos on oikeasti sisäinen.
Olen puhunut tästä asiasta monille radiossa ja televisiossa.
Olen saanut vastauksia vangeilta. Tämä asia tekee heihin vaikutuksen.
Heidän tilanteensa on erilainen kuin meidän muiden.
Me voimme pettää itsemme uskomaan, että meillä on asiat hyvin, -
jos muillakaan ei mene sen paremmin. Ehkä elämän kuuluukin olla tällaista.
Vangit tietävät sotkeneensa asiansa. Kukaan ei halua olla vankilassa.
He todella tietävät tarvitsevansa jotain uutta.
Sitten saarnamies tulee kysymään, kaipaavatko he muutosta elämäänsä.
"Jos joku on Kristuksessa, vanha katoaa ja hänestä tulee uusi luomus."
Vangit yleensä tunnustavat tarvitsevansa muutosta elämäänsä.
He rukoilevat tuollaisen saarnaajan kanssa ja odottavat muutosta, -
mutta jos heille ei opeteta Sanaa, he luulevat, että muutos on fyysinen.
Sitten he heräävät aamulla ja ovat yhä samassa sellissä.
Vartijat kohtelevat heitä samoin kuin aina, ja tuomion pituus on entisellään.
Kaikki on aivan kuin ennen, vaikka asioiden piti muuttua.
Ehkä Raamattu ei toimikaan, tai ehkä pelastus ei ole totta.
Muutos tapahtuu sisällämme automaattisesti, kun tulemme uskoon.
Sillä hetkellä, kun synnyt uudesti, -
sinusta tulee hengessäsi täsmälleen sellainen kuin Jeesus on taivaassa.
1. Joh. 4:17 "Näin on rakkaus tullut täydelliseksi meissä, -
että meillä olisi turva tuomiopäivänä; sillä sellainen kuin hän on, -
sellaisia mekin olemme tässä maailmassa."
Muutos ei koske kehoamme eikä tunteitamme, mutta vaikuttaa niihin.
Henkemme muuttuu pelastuksessa heti täsmälleen Jeesuksen kaltaiseksi.
Jakeen Gal. 4:6 mukaan Jumala -
on lähettänyt sydämeemme Poikansa Hengen, joka huutaa: "Abba! Isä!"
Room. 8:9 "Jolla ei ole Kristuksen Henkeä, se ei ole hänen omansa."
Tässä ei sanota: "Jos sinulla ei ole yhteyttä Jumalaan Jeesuksen kautta".
Tässä sanotaan, että jos Kristuksen Henki ei elä sinussa, et ole Hänen.
Et ole syntynyt uudesti tai muuttunut.
Todellinen pelastus tarkoittaa muuttunutta elämää.
Vanha syntinen luontosi katoaa, ja sinusta tulee sisäisesti uusi luomus.
Todella monet väittävät olevansa kristittyjä, mutta jos se olisi rikos, -
todisteet eivät riittäisi siihen, että heidät tuomittaisiin.
Heidän elämänsä ei todista siitä. He ovat pelkkiä nimikristittyjä.
Se on niin yleistä, koska ihmisillä ei ole kokemusta Jumala-suhteesta.
He eivät ole syntyneet uudesti eivätkä kokeneet tätä muutosta.
He yrittävät vain mielessään hyväksyä kristinuskon arvot ja periaatteet -
jonkin toisen uskonnon arvojen sijaan. Kaikki on vain heidän päänsä sisällä.
Aito uudesti syntyminen muuttaa sinut. Sinusta tulee uusi luomus.
Se ei aina heti näy ulkoisesti. Puhun usein jakeesta Room. 12:2.
"...muuttukaa mielenne uudistuksen kautta..."
Ulkoista muutosta ei näy, ellet uudista mieltäsi.
Asiat, joista olen puhunut, liittyvät aiempaan opetussarjaani -
aiheesta henki, sielu ja ruumis. Se on saatavana kirjana ja työkirjana.
Emme mainosta sitä enempää, mutta sen voi tilata nettisivuiltamme.
Siinä puhutaan yksityiskohtaisemmin siitä, mitä pelastuksessa tapahtuu.
Kun pelastut eli synnyt uudesti, muutut ja sinusta tulee uusi luomus.
Toistan, että sinun on tärkeä ymmärtää nämä asiat.
Niin monet vain toivovat pelastuvansa. He sanovat: -
"Jumala, tiedän, että olet olemassa, hyväksytkö minut?"
Sinun on korotettava Jeesus Herrak- sesi ja Jumalaksi, joka tuli lihaksi.
Sinun on ymmärrettävä, että Hän maksoi syntiesi hinnan, -
ja ne on pyyhitty pois, ei siksi, että olisit tehnyt tarpeeksi hyvää, -
vaan koska Pelastaja sovitti ne ja maksoi niiden hinnan.
Sinun pitää antaa elämäsi Jeesukselle ja sanoa: -
"Isä, otan vastaan suhteen kanssasi sen kautta, mitä Jeesus teki, -
en omien tekojeni kautta."
Vain todella harvat niistä, jotka pitävät itseään kristittyinä, -
ymmärtävät tämän.
Muistelen nähneeni tilastoja, -
joiden mukaan noin 68 prosenttia amerikkalaisista -
pitää itseään kristittyinä.
En ole varma, muistanko oikein, mutta joka tapauksessa -
USA:ssa on todella paljon kristityiksi lukeutuvia ihmisiä.
Vähemmän on niitä, jotka katsovat olevansa uudestisyntyineitä -
jakeiden Joh. 3:3―5 mukaan. He ovat yleensä evankelisia kristittyjä.
He ovat jo lähempänä todellisia uskovia, -
mutta näkemieni tilastojen mukaan jopa ns. uudestisyntyneiden -
tai evankelisten kristittyjen joukossa on monia, jotka sanovat kysyttäessä, -
että heidän pelastuksensa perustuu heidän hyviin tekoihinsa.
Jos lukemani tilastot ovat totta, se tarkoittaa, että vain pieni osa -
niistä 38 prosentista, jotka pitävät itseään uudestisyntyneinä, -
on todella kokenut suhteen Jumalan kanssa.
Olen taipuvainen uskomaan, että tilastot, joiden mukaan -
vain pieni osa amerikkalaisista todella tuntee Jumalan, ovat totta.
Jos katsoo sitä, millaisia ihmisiä valitsemme virkoihin vaaleissa -
ja millainen moraali meillä on, vain pieni osa amerikkalaisista -
toimii kristittyjen tavoin. Monet ovat kristittyjä vain nimellisesti.
Jotkut jopa sanovat, kun kysyn heiltä, ovatko he kristittyjä: -
"Tietysti, sanotaanhan rahoissamme- kin, että turvaamme Jumalaan.
Heidän mielestään se, että dollarin kyljessä on tuo teksti -
ja että he ovat syntyneet "kristittyyn maahan", tekee heistä kristittyjä.
On kauheaa, että ihmiset luulevat, että pelastuksessa on kyse tuosta.
Olen nähnyt kristittyjen johtajien, jotka todella ovat uudestisyntyneitä, -
horjuvan, kun heiltä kysytään televisiossa, uskovatko he, -
että vain Jeesukseen uskovat pääsevät taivaaseen -
ja että kaikki ne miljoonat muut, jotka eivät usko, joutuvat helvettiin.
Yrittäessään olla myötätuntoisia ja osoittaa, että Jumala on rakastava, -
he eivät sano, että Jeesus on ainoa tie, vaikka Jeesus itse sanoo niin.
Apt. 4:12 "Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman."
En epäröi sanoa, että Jeesus on ainoa tie Isän luo.
Se on evankeliumin totuus.
Tämä ei ole kovin suosittu ajatus, mutta kun seisomme Herran edessä, -
eikä asioita enää tulkita iltauutisten tai new age -oppien mukaan, -
minua tullaan kiittämään siitä, että kerroin totuuden. Tämä on totuus.
Aikani on tältä päivältä lopussa, mutta suosittelen tilaamaan kirjani.
Voit myös soittaa tähän numeroon, jos haluat tulla uskoon ja rukoilla.
Neliosaisen sarjan Uusi luomus ja Pyhä Henki opetus on saatavissa -
CD- tai DVD-levyllä sellaisena kuin se on esitetty televisiossa.
Opetus on saatavana englanniksi myös kirjana ja työkirjana.
Työkirjassa on mukana koko sarjan opetus, -
ja sen mukana tulevalta CD-levyltä voit tulostaa tehtäviä.
Työkirjan ja levyn hinta on 17,50 puntaa.
Voit tilata työkirjan -
ja kaikki ohjelmassa mainitut tuotteet nettisivujemme kautta.
Sieltä voit tilata myös Andrewin uuden Daavidia käsittelevän kirjan.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Syyskuussa hän on Pohjois- Carolinassa, Tennesseessä, -
Colorado Springsissä -
ja Coloradon Woodland Parkissa AWM-pastorikonferenssissa.
Lokakuussa hän vierailee Englannissa ja Ugandassa -
ja marraskuussa Arizonassa sekä Texasin alueella.
Lisätietoja tapahtumista alueellasi saat nettisivuiltamme.
Lokakuussa 2014 pidetään erityinen pastorikonferenssi.
Puhujina ovat Creflo Dollar, Duane Sheriff, Bob Yandian, Bob Nichols.
Bob Nichols ja Bob Yandian ovat olleet vierainani jo aiemminkin.
Tänä vuonna konferenssi muuttaa uusiin tiloihimme Woodland Parkiin.
Teemme konferenssissa joitakin erityisiä asioita.
Pelaamme golfia ja syömme yhdessä, mutta tärkeintä ovat uudet puhujat.
Siitä tulee väkevä konferenssi. Tule siis mukaan, jos olet pastori.
Kirkkokunnalla ei ole väliä, kunhan olet päätoiminen pastori.
Liity seuraamme konferenssiin. Päivämäärät näkyvät ruudulla.
Konferenssi tulee olemaan sinulle suuri siunaus!
Dawa ja Bob Wesley törmäsivät Andrewin tv-ohjelmaan -
katsoessaan tv:tä kotonaan Nepalissa, ja heidän elämänsä muuttui.
Evankeliumi avautui minulle, kun ymmärsin Jumalan rakkauden.
Bob ja Dawa halusivat täyttää Jumalan kutsun ja lähtivät -
Coloradoon Charis-raamattukouluun. Sitten he palasivat Nepaliin ja töihin.
Olin töissä toimistossa ja näin kaksi pientä poikaa, -
joiden jalat olivat halkeamilla ja vaatteet todella likaiset.
Herra sanoi: "Ruoki heidät".
Siitä alkoi heidän palvelutyönsä.
He ruokkivat Katmandun köyhiä poikia niin fyysisesti kuin hengellisestikin.
Keskityn kertomaan lapsille evankeliumia.
Vain Jumalan sana voi muuttaa ihmisten elämän.
Jälleen yksi muutoksentekijä muuttamassa maailmaa.
Suomennos: Anni Lähteenmäki